《粤俗》
宋代·谢景初

粤俗嗜海物，鳞介无一遗。
虾蠃味已厚，况乃蟹与蜞。
潮来浦屿涨，遮捕张藩篱。
潮去沙满滩，拾掇盈篱箕。
杀烹数莫记，琐碎臭且奇。
苟务贪咀嚼，宁识暴殄悲。
蛟蜃吐云气，腹以人为饴。
呀口日反大，洪波谁敢窥。

作者简介：（1020—1084）杭州富阳人，字师厚，号今是翁。谢绛子。仁宗庆历六年进士。知余姚县，禁民私煮盐，以增课税；又筑海塘以御潮。历通判秀、汾、唐、海诸州，迁湖北转运判官，成都府提刑。神宗熙宁初，上疏反对青苗、免役等法，遭劾免。博学能文，尤长于诗。有《宛陵集》。